Sjáðu ísilagðar óbyggðir og víðáttumikla skóga Lapplands með eigin augum . Hægt er að velja um tvenns konar ferðir undir stýri á Range Rover Sport til að upplifa þessa einstöku náttúru með stíl . Lappland , sem liggur á frostköldum svæðum norðurheimskautsins , er svo sannarlega land öfganna . Með sérfræðingateyminu sem tekur á móti þér geturðu upplifað það besta sem það hefur upp á að bjóða . Tilkomumikil furutré , ísilögð vötn og snævi þaktar hlíðar eru aðeins byrjunin . Fjögurra daga ískalt ævintýri sem býður upp á fullkomna blöndu akstursupplifunar og viðburða sem tengjast skandinavískum hefðum og menningu . Ef heppnin er með þér nærðu jafnvel að sjá hin óendanlega heillandi norðurljós . Ef þú hefur unun af akstri muntu kunna vel að meta aukatímann undir stýri sem þér býðst í fjögurra daga ferðinni um suðurhlutann . Þú getur búið þig undir raunverulegt norðurskautsævintýri þar sem þér gefst kostur á heilmiklum akstri um ísilagt landslagið . Hver rekur ævintýraferðir Land Rover í Lapplandi ? Zum goldenen Hirschen X zerotwonine GmbH rekur ævintýraferðir Land Rover í Lapplandi með Land Rover , sem útvegar bílana og þjálfaða Land Rover-ökuleiðbeinendurna . Akstursdagskráin er hönnuð af Land Rover , auk þess sem umsjónarmaður fylgist með öllum þáttum akstursupplifunar þinnar og tryggir að allt gangi snurðulaust fyrir sig . Hver ekur bílnum ? Þú ! Hópur Land Rover-leiðbeinenda verður þér innan handar til að veita sérfræðiráðgjöf og tilsögn en það ert þú sem situr undir stýri . Á hvaða tungumáli fer leiðsögn í ferðunum fram ? Hvaða önnur afþreying er í boði ? Hægt er að bæta öðrum aukaviðburðum við ferðina ( gegn aukagjaldi ) sem hægt er að kaupa fyrirfram þegar pantað er pláss . Frekari upplýsingar um þessa viðburði má fá með því að hafa samband við Zum goldenen Hirschen X zerotwonine GmbH með eftirfarandi leiðum : Netfang : jlriceacademy@zerotwonine.com eða sími : +49 69 460 97 47 47 ( 9:00 – 18:00 ( Mið-Evróputími ) , mánudaga til föstudaga , nema á almennum frídögum á staðnum . Símafyrirtæki kann að innheimta gjöld ) . Hvenær er lokað fyrir bókanir ? Lokað verður fyrir bókanir fjórum vikum fyrir upphafsdag hverrar ferðar . Þarf ég að kaupa viðbótartryggingu til að geta ekið ? Ekki er þörf á viðbótarbílatryggingu en áskilið er að gestir kaupi sér víðtæka ferðatryggingu . Hægt er að kaupa ferðatryggingar fyrir gesti með búsetu í Þýskalandi eða löndum sem eiga landamæri að Þýskalandi í gegnum rekstrarfélag okkar , Zum goldenen Hirschen X zerotwonine GmbH . Hafðu samband við þau með eftirfarandi leiðum : mánudaga til föstudaga , nema á almennum frídögum á staðnum . Símafyrirtækið kann að innheimta gjöld ) . Hvað er innifalið í verðinu fyrir Land Rover-ævintýraferðir í Lapplandi ? Eftirfarandi er almennt innifalið – allur akstur , hótelgisting ( með tvíbreiðu rúmi ) , morgunverður , hádegisverður og kvöldverður , drykkir með mat og ferðir til og frá flugvellinum . Á ferðaáætluninni er að finna nákvæmar upplýsingar um það sem er innifalið . Flug , máltíðir og drykkir sem ekki eru tilgreind í dagskránni , valfrjáls afþreying ( til dæmis hundasleðaferðir ) , gjöld fyrir vegabréfsáritun ( ef við á ) , ferðatrygging og aðrar ráðstafanir sem gerðar eru fyrir eða eftir ferðina og víkja frá ferðaáætluninni . Ég hef aldrei áður ekið á snjó og ís . Get ég samt sem áður tekið þátt í ævintýraferð Land Rover í Lapplandi ? Algjörlega – aksturinn er hugsaður fyrir ökumenn á öllum getustigum . Þú færð ítarlegar leiðbeiningar fyrir ökumenn og sérfróðir Land Rover-leiðbeinendur okkar verða þér innan handar til að veita sérfræðiráðgjöf og leiðbeiningar fyrir brottför og á leiðinni . Allir bílarnir okkar eru búnir talstöð og því geturðu alltaf náð í leiðbeinendurna meðan á ferðinni stendur . Hvaða bílum fæ ég að aka ? Einstaka sinnum gætum við þurft , og við áskiljum okkur rétt til , að skipta um eða skipta út tilgreindum bílum vegna kringumstæðna sem við höfum ekki stjórn á . Hver er lágmarksaldurinn fyrir þátttöku ? Ef þú ert með breskt ökuleyfi færðu sendan veftengil á vefeyðublað sem þú þarft að fylla út fyrirfram til þess að staðfesta gildi ökuleyfisins . Ef leyfið var gefið út annars staðar en á Bretlandi þarftu að fylla út eyðublað um ökuleyfi á kynningarfundinum . Ökuleyfið þitt verður að vera gilt og framvísa verður því daginn sem aksturinn fer fram . Allir ökumenn verða að búa yfir að minnsta kosti þriggja ( 3 ) ára samfelldri akstursreynslu með fullt leyfi án þess að hafa lent í alvarlegu óhappi eða fengið sekt undanfarin tvö ( 2 ) ár . Að öðrum kosti þarf ökumaður að hafa að minnsta kosti eins ( 1 ) árs samfellda akstursreynslu með fullt leyfi án þess að hafa lent í alvarlegu óhappi eða fengið sekt á þeim tíma ef viðkomandi hefur náð 23 ára aldri . Tveir gestir deila hverjum bíl . Hversu löngum tíma er varið undir stýri ? Allt að 4 klukkustundum , allt eftir veðri . Mega börn taka þátt í ævintýraferðunum í Lapplandi ? Ævintýraferðir Land Rover í Lapplandi henta ekki börnum af öryggisástæðum og vegna öfga í veðurfari á staðnum . Hver er hámarksstærð hópa í hverri ferð ? Til að bjóða upp á sérstakari og skemmtilegri upplifun er markmið okkar að takmarka stærð hópa í ævintýraferðum Land Rover í Lapplandi við 10 gesti ( tveir í hverjum bíl ) . Við bjóðum upp á herbergi af eftirfarandi gerðum á mismunandi hótelum . Ferð um suðurhlutann : Birds Nest , UFO , Cabin , 7 th room , Dragonfly Þú átt þess kost að uppfæra dvöl þína á ICEHOTEL ® með því að skipta yfir í kalt herbergi ( gegn aukagjaldi ) . Framboð og verð á uppfærslu í kalt herbergi verður gefið upp ef þess er óskað . Hafðu í huga að pöntun þín á herbergi á Treehotel er samkvæmt reglunni fyrstur kemur , fyrstur fær . Þurfir þú boð til að fá vegabréfsáritun skaltu vinsamlegast láta Zum goldenen Hirschen x zerotwonine GmbH vita og þau munu útvega það . Hægt er að hafa samband við þau á eftirfarandi hátt : mánudaga til föstudaga , nema á almennum frídögum á staðnum . Símafyrirtækið kann að innheimta gjöld ) . Þarf ég sérstakan fatnað ? Hitastigið við aksturinn getur farið niður í -30 °C eða meira og því biðjum við gesti um að taka með sér viðeigandi hlýjan , veðurþolinn fatnað og skófatnað . Fatnaður er ekki útvegaður og því mælum við með því að allir þátttakendur taki eftirfarandi með sér : • Hlýja húfu • Hlýja hanska / vettlinga • Ullartrefil • Hlýjan undirfatnað ( með síðum ermum / skálmum ) • Jakka með góðri einangrun eða flíspeysu • Nokkur létt lög til viðbótar sem hægt er að bæta við eftir þörfum • Sterkan og þægilegan skófatnað ( sem hentar fyrir akstur ) • Sólgleraugu Hvaða kröfur eru gerðar um kvöldklæðnað ? Ekki eru gerðar sérstakar kröfur um kvöldklæðnað . Má ég taka með mér myndavél eða upptökuvél ? Já , að sjálfsögðu , en hafðu í huga að drónar eru ekki leyfðir .